Jo mer han avdekker, jo sterkere blir Brocks overbevisning om at han ikke kan bli værende hos Drake & Sweeney. Han slutter der, og får begynne som rettshjelper i senteret til Mordecai Green – noe som er adskillig lavere betalt. Brocks ekteskap ender i skilsmisse. Så møter han Ruby, en kvinne som har kommet til senteret for å få hjelp til å få tilbake sønnen hun mistet omsorgen til på grunn av rusproblemer. Han får Ruby til å innse at hun må bli rusfri om hun skal ha håp om å få lov å se sønnen igjen, og tar ansvaret for å hjelpe henne med å få plass på en avvenningsklinikk. Slik møter han Megan, som arbeider med rusomsorg, og innleder et forhold til henne.